యూసఫ్ పఠాన్

యూసఫ్ పఠాన్ భారతదేశానికి చెందిన అంతర్జాతీయ క్రికెట్ క్రీడాకారుడు. ఆయన భారత్ తరుపున 2007 టీ20 వరల్డ్‌కప్‌లో, 2011 వన్డే వరల్డ్‌కప్‌ గెలిచిన జట్టులో సభ్యుడిగా ఉండి, మొత్తం 57 వన్డేలు ఆడి 810 పరుగులు చేసి 33 వికెట్లు పడగొట్టాడు. యూసఫ్ పఠాన్ ఐపీఎల్‌లో  12 సీజన్ లలో పాల్గొన్ని కోల్‌కతా నైట్‌రైడర్స్, సన్‌రైజర్స్ హైదరాబాద్ జట్ల తరుపున ఆడాడు.

కెరీర్
యూసఫ్ పఠాన్ 2007లో ఇంటర్నేషనల్ క్రికెట్ లో అడుగుపెట్టి 57 వన్డేల్లో 810 పరుగులు , 22 టీ20లు ఆడి 232 పరుగులు చేశాడు. వన్డేల్లో 2 సెంచరీలు, 5 అర్ధ సెంచరీలు చేసిన యూసఫ్ పఠాన్ 2012 తర్వాత మళ్లీ టీమిండియా జట్టులో చోటు దక్కించుకోలేకపోయాడు. ఆయన ఐపీఎల్ లో  2008లో రాజస్తాన్ రాయల్స్ తరఫున అరంగేట్రం చేసి 435 పరుగులు, 8 వికెట్లు తీసి, ఆ ఏడాది రాజస్తాన్ టైటిల్ గెలుచుకోవడంలో కీలక పాత్రను పోషించాడు. యూసఫ్ పఠాన్ ఆ తర్వాత సీజన్లలో  కోల్ కతా నైట్ రైడర్స్, పుణే వారియర్స్, సన్ రైజర్స్ హైదాబాద్ జట్లకు ప్రాతినిధ్యం వహించి 2018లో చివరిసారి ఐపీఎల్‌లో ఆడాడు. యూసఫ్ పఠాన్ 2021లో అంతర్జాతీయ క్రికెట్‌కు రిటైర్మెంట్ ప్రకటించాడు.

మూలాలు

క్రికెట్ క్రీడాకారులు